b"\n_START_ARTICLE_\nYoshi's Universal Gravitation\n_START_SECTION_\nHandling\n_START_PARAGRAPH_\nHandlingen i spillet har noen fellestrekk med den i Yoshis Story. Den grafiske stilen ligner en sprett-opp-bok og m\xc3\xa5let i spillet er \xc3\xa5 fri Yoshi og resten fra en bok de er fanget inni._NEWLINE_N\xc3\xa5r Bowser herjer Yoshi-\xc3\xb8yen kommer det en bok\xc3\xa5nd som heter Hongo og fanger hele \xc3\xb8yen mellom sidene til en eventyrbok. Det er bare ved \xc3\xa5 l\xc3\xa5se Bowser inne i boken Yoshi kan f\xc3\xa5 Hongo til \xc3\xa5 slippe resten av \xc3\xb8yen fri igjen, s\xc3\xa5 Yoshi m\xc3\xa5 ut p\xc3\xa5 en reise gjennom kapitlene i eventyrboka.\n_START_SECTION_\nSpillet\n_START_PARAGRAPH_\nSpillet er delt inn i kapitler med tilh\xc3\xb8rende niv\xc3\xa5, hvor av niv\xc3\xa5ene er kontrollert av minst en \xc3\xa5nd. Det er flere typer av disse \xc3\xa5ndene; en liker penger, en liker styrke, en liker raske ting og s\xc3\xa5 videre. \xc3\x85ndene vil sette krav som spilleren m\xc3\xa5 klare; som \xc3\xa5 spise nok frukt, samle nok penger eller komme seg i m\xc3\xa5l f\xc3\xb8r tiden er ute. Ved \xc3\xa5 gj\xc3\xb8re \xc3\xa5ndene forn\xc3\xb8yde kan spilleren komme seg videre til neste niv\xc3\xa5._NEWLINE_Yoshi kan hoppe og rulle ut tungen sin for \xc3\xa5 spise frukt eller fiender, men spillet setter st\xc3\xb8rst fokus p\xc3\xa5 hvordan man bruker vippesensoren. Ved \xc3\xa5 r\xc3\xb8re spillekonsollen fra side til side kan spilleren endre p\xc3\xa5 gravitasjonen i spilleverdenen, noe som for eksempel kan bli brukt til \xc3\xa5 sende fiender rullende vekk, svingte pendler eller endret vannstand under en seilingssekvens. En uoverkommelig vegg kan bli gjort om til en overkommelig vei, eller et sammenrullet teppe kan bli rullet ut til en lang plattform. \xc3\x85 komme seg videre avhenger ikke bare av knappetrykk, men ogs\xc3\xa5 hvordan en benytter vippesensoren."